Teātra iela (Rīga)
Šis raksts ir par ielu Rīgā. Par citām jēdziena Teātra iela nozīmēm skatīt nozīmju atdalīšanas lapu. Teātra iela ir iela Rīgā, Centra rajonā, Vecrīgā. Tā sākas krustojumā ar Kalēju ielu un beidzas krustojumā ar Aspazijas bulvāri. Iela izveidojusies 18. gadsimtā pie Jāņa baznīcas tilta pāri Rīdzenes upei ar nosaukumu Jāņa tilta iela. 1861. gadā tā ieguva savu tagadējo nosaukumu, jo 1860. gadā ielas galā sāka celt Pirmo Vācu teātri (tagad Latvijas Nacionālā opera un balets).